Okresná prokuratúra Martin 
Vajanského nám. 1, 036 80 Martin 1	

Číslo: 1 Pv 232/14/5506	Martin, 24.09.2015 
EEČ : 2-40-224-2015

U Z N E S E N I E

Trestná vec:	obv. XXXXX 
Trestný čin:	Prečin Útok na verejného činiteľa podľa § 323 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Martin

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX, Slovensko
	väzba: nie 
ktorý je trestne stíhaný pre trestný čin:
- Prečin Útok na verejného činiteľa podľa § 323 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Martin zo dňa 2.6.2014 spisová značka 1 Pv 232/14/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Dňa 18. 04. 2014 v čase okolo 02.00 hod., po tom ako člen hliadky Mestskej polície Mesta Martin XXXXX, nar. XXXXX XXXXX XXXXX v Martine na pešej zóne na Ul. M. R. Štefánika pred rýchlym občerstvením FRITO upozornil obvineného XXXXX na jeho nevhodné správanie a rušenie nočného pokoja z dôvodu, že obvinený bol hlučný, vykrikoval a obťažoval okoloidúcich, obvinený XXXXX začal rozhadzovať rukami, vykrikovať na členov hliadky 'Mestskej polície Mesta Martin v zložení kpt. XXXXX, nar. XXXXX XXXXX XXXXX npor. XXXXX XXXXX XXXXX nar. XXXXX XXXXX XXXXX a npráp. XXXXX, nar. XXXXX XXXXX XXXXX a následne sa rozbehol proti jej členovi npor. XXXXX, ktorého sa pokúsil udrieť päsťou pravej ruky do tváre, čo sa mu však nepodarilo, nakoľko poškodený npor. XXXXX XXXXX XXXXX sa uhol a následne proti obvinenému použil hmaty a chvaty sebaobrany, obvineného XXXXX, ktorý kládol aktívny odpor, rozhadzoval rukami v úmysle zasiahnuť niektorého zo zakročujúcich členov hliadky Mestskej polície, chytil za hlavu, zložil k zemi a následne mu boli obvinenému založené putá.    

Uznesením prokurátora Okresnej prokuratúry Martin zo dňa 2.6.2014, spisová značka 1 Pv 232/14/5506 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	12 mesiacov
 
Odôvodnenie: 
Uznesením prokurátora Okresnej prokuratúry Martin sp. zn. 1 Pv 232/14/5506 z 02.06.2014, právoplatným 12.08.2014, bolo trestné stíhanie obv. XXXXX, nar. XXXXX v Martine, trvale bytom XXXXX, XXXXX, stíhaného pre prečin útoku na verejného činiteľa podľa § 323 ods. 1 písm. a) Tr. zák., podmienečne zastavené a bola mu určená skúšobná doba v trvaní 12 mesiacov, ktorá uplynula dňa 12.08.2015.
Z vyžiadaných podkladov z Okresného úradu Martin, odboru všeobecnej vnútornej správy, zo správy Okresného riaditeľstva PZ v Martine, ako aj z odpisu registra trestov bolo zistené, že obv. XXXXX viedol v priebehu skúšobnej doby riadny život a nedopustil sa žiadneho protiprávneho konania.
Vzhľadom na uvedené splnil obv. XXXXX všetky zákonné podmienky uvedené v ustanovení § 217 ods. 1 Tr. por. a preto som rozhodol tak, ako je uvedené vo výrokovej časti tohto uznesenia.
Právoplatnosťou tohto uznesenia, tak ako to vyplýva z ustanovenia § 217 ods. 4 Tr. por., nastávajú účinky zastavenia trestného stíhania (§ 9 ods. 1 písm. e) Tr. por.).  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Martin Kováč 
	 prokurátor